Deg tarrayt-a, lewhi ad yezzi ɣer unelmad, d netta ara inadin ɣef tmusni, isental n yisenfaren yezmer d aselmad ara ten-id-imudden, yezmer d inelmaden ara ifernen s yimannsen. Asenfar yezmer d agraw n yinelmaden ara t-id-ixedmen, akken yezmer yiwen waḥed-s. Anelmad mi ara t-yexdem ad d-yemmager uguren i wumi ara d-yaf tifrat. Deg tarrayt-a anelmad ad yesseqsi iman-is, add inadi ɣef tririt, acukan aselmad ad d-yessegzi deg tazwara iswan n usenfar, ad iwelleh inelmaden-is. Nezmer daɣen ad d-nini d iswan d tzemmar uɣur ira uselmad ad yessiweḍ inelmaden-is s leqdic iwatan akked d tifin n tifrat i wuguren ara d-mmagren. Aselmad ilaq ad yissin inelmaden-is yal yiwen ɣef leḥsab n tmusni-s, ilaq daɣen ad yissin tarrayt akken ilaq i uselmed d ulmad.